*Projekts*

LATVIJAS REPUBLIKAS MINISTRU KABINETS

2021. gada Noteikumi Nr.

Rīga (Prot. Nr. §)

**Bezpilota gaisa kuģu sistēmu ekspluatantu sertifikācijas un uzraudzības kārtība**

Izdoti saskaņā ar likuma "[Par aviāciju](https://likumi.lv/ta/id/57659-par-aviaciju)"

[117.3 panta](https://likumi.lv/ta/id/57659-par-aviaciju#p47) trešo daļu un 117.7 panta pirmo punktu

**I. Vispārīgie jautājumi**

1. Noteikumi nosaka kārtību, kādā valsts aģentūra “Civilās aviācijas aģentūra” (turpmāk – Civilās aviācijas aģentūra):
	1. izsniedz, groza, pagarina, ierobežo, anulē vai aptur bezpilota gaisa kuģu ekspluatācijas atļaujas un vieglo bezpilota gaisa kuģa sistēmas ekspluatanta sertifikātus (LUC);
	2. veic deklarāciju atbilstības pārbaudi bezpilota gaisa kuģu sistēmu ekspluatācijai specifiskajā kategorijā;
	3. veic bezpilota gaisa kuģu sistēmu ekspluatantu uzraudzību.
2. Civilās aviācijas aģentūras lēmumus, kas pieņemti saskaņā ar šiem noteikumiem, var pārsūdzēt Administratīvā procesa likumā noteiktajā kārtībā.
3. Komisijas 2019.gada 24.maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk - regula Nr. 2019/947) prasību ievērošanai tiek piemēroti Eiropas aviācijas drošības aģentūras izstrādātie dokumenti "Attiecīgie līdzekļi atbilstības panākšanai un vadlīnijas” (turpmāk – AMC), kas tulkoti latviešu valodā un publicēti Civilās aviācijas aģentūras tīmekļvietnē.
4. Bezpilota gaisa kuģu sistēmas ekspluatācijas atļaujas, vieglo bezpilota gaisa kuģu sistēmas ekspluatanta sertifikāta (LUC), deklarācijas atbilstības apstiprinājuma iegūšana un bezpilota gaisa kuģu sistēmas ekspluatanta atļaujas un ekspluatācijas deklarācijas uzturēšana, vieglo bezpilota gaisa kuģu sistēmas ekspluatanta sertifikāta (LUC) turētāja novērtēšana atbilstoši uzraudzības ciklam ir maksas pakalpojums.
5. AMC pielikuma B daļas AMC1UAS.SPEC.030(2). un GM1UAS.SPEC.030(2). punktos minētās iesnieguma veidlapas bezpilota gaisa kuģu sistēmas ekspluatācijas atļaujas un iesnieguma veidlapa, kas satur AMC pielikuma C daļas AMC1UAS.LUC.010(2). punktā minēto informāciju vieglo bezpilota gaisa kuģu sistēmas ekspluatanta sertifikāta (LUC) saņemšanai ir publicētas Civilās aviācijas aģentūras tīmekļvietnē.

**II. Bezpilota gaisa kuģu sistēmu ekspluatācijas atļauju un vieglo bezpilota gaisa kuģu sistēmas ekspluatanta sertifikātu (LUC) izsniegšanas kārtība**

1. Pretendents, kas vēlas saņemt:
	1. bezpilota gaisa kuģu sistēmas ekspluatācijas atļauju, iesniedz Civilās aviācijas aģentūrā šo noteikumu 5.punktā minēto iesniegumu un regulas Nr. 2019/947 pielikuma B daļas UAS.SPEC.030. punkta 3.apakšpunktā minētos dokumentus un informāciju;
	2. vieglo bezpilota gaisa kuģu sistēmas ekspluatanta sertifikātu (LUC), iesniedz Civilās aviācijas aģentūrā šo noteikumu 5.punktā minēto iesniegumu, un regulas Nr.2019/947 pielikuma C daļas UAS.LUC.010. un AMC C daļas AMC1UAS.LUC.010(2). punktā minētos dokumentus un informāciju.
2. Ja pretendents nav iesniedzis visus, atbilstoši plānotajai darbības jomai šajos noteikumos 6. punktā minētos dokumentus un informāciju vai iesniegtie dokumenti un informācija nav pietiekami, lai izvērtētu pretendenta atbilstību regulas Nr. 2019/947 un AMC prasībām, Civilās aviācijas aģentūra pieprasa pretendentam piecu darba dienu laikā no pieprasījuma izsūtīšanas dienas rakstiski iesniegt trūkstošo informāciju.
3. Civilās aviācijas aģentūra pieņem lēmumu izsniegt:
	1. bezpilota gaisa kuģa ekspluatācijas atļauju, ja pretendents:
		1. ir iesniedzis visus šo noteikumu 6.1. apakšpunktā minētos dokumentus;
		2. atbilst šo noteikumu, regulas Nr. 2019/947 pielikuma B daļas un AMC pielikuma B daļas noteiktajām prasībām;
	2. vieglo bezpilota gaisa kuģu sistēmas ekspluatanta sertifikātu (LUC) ja pretendents:
		1. ir iesniedzis visus šo noteikumu 6.2.apakšpunktā minētos dokumentus;
		2. atbilst šo noteikumu, regulas Nr. 2019/947 pielikuma C daļas un AMC pielikuma C daļas noteiktajām prasībām.
4. Civilās aviācijas aģentūra pieņem lēmumu par atteikumu izsniegt:
	1. bezpilota gaisa kuģa ekspluatācijas atļauju ja pretendents:
		1. nav iesniedzis visus šo noteikumu 6.1.apakšpunktā minētos dokumentus;
		2. neatbilst šo noteikumu, regulas Nr. 2019/947 pielikuma B daļas un AMC pielikuma B daļas noteiktajām prasībām.
	2. vieglo bezpilota gaisa kuģu sistēmas ekspluatanta sertifikātu (LUC) ja pretendents:
		1. nav iesniedzis visus šo noteikumu 6.2.apakšpunktā minētos dokumentus;
		2. neatbilst šo noteikumu, regulas Nr. 2019/947 pielikuma C daļas un AMC pielikuma C daļas noteiktajām prasībām.
5. Bezpilota gaisa kuģu sistēmas ekspluatants Civilās aviācijas aģentūrai iesniedz pieteikumu par nepieciešamajām izmaiņām bezpilota gaisa kuģu ekspluatācijas atļaujā regulas Nr. 2019/947 pielikuma B daļas UAS.SPEC.030. punkta 2. apakšpunktā un AMC pielikuma B daļas AMC2UAS.SPEC.030(2). punktā vai vieglo bezpilota gaisa kuģu sistēmas ekspluatanta sertifikātā (LUC) pielikuma C daļas UAS.LUC.070. punktā minētajos gadījumos.
6. Bezpilota gaisa kuģu sistēmas ekspluatants iesniegtās izmaiņas var ieviest tikai pēc tam, kad tās ir apstiprinātas Civilās aviācijas aģentūrā.
7. Civilās aviācijas aģentūra ierobežo, aptur vai anulē bezpilota gaisa kuģu sistēmas ekspluatācijas atļauju vai vieglo bezpilota gaisa kuģu sistēmas ekspluatanta sertifikātu (LUC) šo noteikumu 24.2. apakšpunktā minētajā gadījumā.
8. Civilās aviācijas aģentūra atjauno bezpilota gaisa kuģu sistēmas ekspluatācijas atļaujas vai vieglo bezpilota gaisa kuģu sistēmas ekspluatanta sertifikāta (LUC) darbību, ja bezpilota gaisa kuģu sistēmas ekspluatācijas atļaujas vai vieglo bezpilota gaisa kuģu sistēmas ekspluatanta sertifikāta (LUC) turētājs saskaņā ar šo noteikumu 24|.2. apakšpunktu ir novērsis 1. līmeņa neatbilstību.

**III. Kārtība, kādā bezpilota gaisa kuģu sistēmas ekspluatants iesniedz Civilās aviācijas aģentūrā ekspluatācijas deklarāciju par atbilstību regulā Nr. 2019/947 minētajiem standarta scenārijiem un kārtība, kādā Civilās aviācijas aģentūra to apstiprina**

1. Pretendents, kas vēlas veikt bezpilota gaisa kuģu lidojumus atbilstoši regulas Nr. 2019/947 pielikuma 1. papildinājumā noteiktajiem standarta scenārijiem saskaņā ar regulas Nr. 2019/947 pielikuma B daļas UAS.SPEC.020. punkta 1. un 2. apakšpunktu un atbilstoši regulas Nr. 2019/947 pielikuma 2. papildinājumam izmantojot Civilās aviācijas aģentūras pakalpojumu portālu (turpmāk-portāls) iesniedz ekspluatācijas deklarāciju.
2. Civilās aviācijas aģentūra pēc ekspluatācijas deklarācijas saņemšanas nekavējoties, bet ne vēlāk kā divu darba dienu laikā to pārbauda atbilstoši regulas Nr. 2019/947 pielikuma B daļas UAS.SPEC.020. punkta 3. apakšpunktam.
3. Pretendents var uzsākt bezpilota gaisa kuģu lidojumus atbilstoši regulas Nr. 2019/947 pielikuma 1. papildinājumā noteiktajiem standarta scenārijiem saskaņā ar regulas Nr. 2019/947 pielikuma B daļas UAS.SPEC.020. punkta 1. apakšpunkta a) un b) apakšpunktā noteikto tad, kad caur portālu ir saņēmis Civilās aviācijas aģentūras iesniegtās ekspluatācijas deklarācijas pozitīvu apstiprinājumu par tās saņemšanu un pilnīgumu.
4. Ja Civilās aviācijas aģentūra šo noteikumu 19. punktā minētās atbilstības uzraudzības programmas gaitā ir konstatējusi, ka bezpilota gaisa kuģa sistēmas ekspluatanta darbība neatbilst šo noteikumu 14. punktā minētajai ekspluatācijas deklarācijai, Civilās aviācijas aģentūra anulē šo noteikumu 16. punktā minēto deklarācijas apstiprinājumu.

**IV. Bezpilota gaisa kuģu sistēmas ekspluatantu, kas ieguvuši bezpilota gaisa kuģa ekspluatācijas atļauju, vieglo bezpilota gaisa kuģu sistēmas ekspluatanta sertifikātu (LUC) vai iesnieguši Civilās aviācijas aģentūrā ekspluatācijas deklarāciju par atbilstību regulā Nr. 2019/947 minētajiem standarta scenārijiem uzraudzības kārtība**

1. Civilās aviācijas aģentūra veic bezpilota gaisa kuģu sistēmas ekspluatantu uzraudzību saskaņā ar regulas Nr. 2019/947 18. panta i) punktā noteikto atbilstības uzraudzības programmu.
2. Atbilstības uzraudzības programmas gaitā Civilās aviācijas aģentūra:
	1. izvērtē bezpilota gaisa kuģu sistēmas ekspluatantu atbilstību bezpilota gaisa kuģu ekspluatācijas atļaujas, sertifikāta un iesniegtās deklarācijas nosacījumiem, bezpilota gaisa kuģu sistēmas ekspluatanta rokasgrāmatām un procedūrām, Eiropas Parlamenta un Padomes 2018. gada 4. jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91 (turpmāk - Regula Nr.2018/1139), regulas Nr. 2019/947, AMC un šo noteikumu prasībām;
	2. veic plānotus un pēc nepieciešamības neplānotus bezpilota gaisa kuģu sistēmas ekspluatantu auditus un inspekcijas. To nepieciešamību un biežumu Civilās aviācijas aģentūra nosaka, pamatojoties uz Civilās aviācijas aģentūras veiktu bezpilota gaisa kuģu sistēmas ekspluatanta drošuma riska novērtējumu. Bezpilota gaisa kuģu sistēmas ekspluatantam par plānotā audita vai inspekcijas uzsākšanu paziņo ne vēlāk kā desmit darba dienas pirms audita vai inspekcijas sākuma;
	3. sagatavo 2.līmeņa neatbilstības ziņojumu, ja konstatē, ka bezpilota gaisa kuģu sistēmas ekspluatants neatbilst bezpilota gaisa kuģu ekspluatācijas atļaujas, sertifikāta vai iesniegtās deklarācijas nosacījumiem, bezpilota gaisa kuģu sistēmas ekspluatanta rokasgrāmatām un procedūrām, regulas Nr. 2018/1139, regulas Nr. 2019/947, AMC un šo noteikumu prasībām un tas varētu pazemināt lidojumu drošuma līmeni vai apdraudēt lidojumu drošumu;
	4. sagatavo 1.līmeņa neatbilstības ziņojumu, ja konstatē, ka bezpilota gaisa kuģu sistēmas ekspluatants neatbilst bezpilota gaisa kuģu ekspluatācijas atļaujas, sertifikāta vai iesniegtās deklarācijas nosacījumiem, bezpilota gaisa kuģu sistēmas ekspluatanta rokasgrāmatām un procedūrām, regulas Nr. 2019/1139, regulas Nr. 2019/947, AMC un šo noteikumu prasībām un tas būtiski pazemina lidojumu drošuma līmeni vai ievērojami apdraud lidojumu drošumu.
3. Civilās aviācijas aģentūra sagatavo 1.līmeņa neatbilstības ziņojumu, ja:
	1. bezpilota gaisa kuģu sistēmas ekspluatanta darba laikā un pēc diviem rakstveida pieprasījumiem Civilās aviācijas aģentūras inspektoriem netiek nodrošināta piekļuve bezpilota gaisa kuģu sistēmas ekspluatanta telpām vai dokumentiem;
	2. bezpilota gaisa kuģu sistēmas ekspluatanta iesniegumā vai deklarācijā un tam pievienotajos dokumentos ir sniegta apzināti nepatiesa informācija;
	3. Civilās aviācijas aģentūrai ir pierādījumi par bezpilota gaisa kuģu ekspluatācijas atļaujas, ekspluatanta sertifikāta vai deklarācijas prettiesisku izmantošanu;
	4. bezpilota gaisa kuģu sistēmas ekspluatantam nav atbildīgā vadītāja vai atbildīgā pārvaldnieka.
4. Civilās aviācijas aģentūra sagatavo 2.līmeņa neatbilstības ziņojumu, ja neatbilstība pēc atklāšanas uzreiz nav klasificējama kā 1.līmeņa neatbilstība.
5. Civilās aviācijas aģentūra katru gadu līdz 15. janvārim informē bezpilota gaisa kuģu sistēmas ekspluatantu par šo noteikumu 19. punktā minētajā atbilstības uzraudzības programmā plānotajiem auditiem un inspekcijām, norādot to veikšanas datumus.
6. Bezpilota gaisa kuģu sistēmas ekspluatants desmit darba dienu laikā pēc šo noteikumu 22.punktā minētās informācijas saņemšanas var rakstiski informēt Civilās aviācijas aģentūru par nepieciešamību noteikt citus plānoto auditu un inspekciju veikšanas datumus, to pamatojot.
7. Ja Civilās aviācijas aģentūra ir noformējusi:
	1. 2.līmeņa neatbilstību, – bezpilota gaisa kuģu sistēmas ekspluatants Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrai konstatētās neatbilstības cēloņu analīzi un neatbilstības novēršanas plānu un ne vēlāk kā triju mēnešu laikā pēc neatbilstības ziņojuma saņemšanas novērš konstatēto neatbilstību. Atbilstoši neatbilstības būtībai Civilās aviācijas aģentūrai ir tiesību pagarināt šo trīs mēnešu periodu, ja Civilās aviācijas aģentūra ir apstiprinājusi neatbilstības novēršanas plānu. Ja bezpilota gaisa kuģu sistēmas ekspluatants minētajā termiņā nav veicis konstatētās neatbilstības cēloņu analīzi, nav izstrādājis neatbilstības novēršanas plānu vai nenovērš konstatēto neatbilstību, Civilās aviācijas aģentūra to klasificē kā 1. līmeņa neatbilstību;
	2. 1.līmeņa neatbilstību, – Civilās aviācijas aģentūra bezpilota gaisa kuģu sistēmas ekspluatantam nekavējoties anulē bezpilota gaisa kuģu ekspluatācijas atļauju, sertifikātu vai deklarāciju vai atbilstīgi lidojumu drošuma apdraudējumam nosaka attiecīgus ierobežojumus līdz brīdim, kad bezpilota gaisa kuģu sistēmas ekspluatants ir novērsis 1.līmeņa neatbilstību. Bezpilota gaisa kuģu sistēmas ekspluatants Civilās aviācijas aģentūras noteiktajā termiņā, kas nav ilgāks par 15 dienām, iesniedz Civilās aviācijas aģentūrā konstatētās neatbilstības cēloņu analīzi un neatbilstības novēršanas plānu.
8. Civilās aviācijas aģentūra audita vai inspekcijas noslēguma ziņojumu sagatavo ne vēlāk kā desmit darba dienas pēc audita noslēguma.

**V. Noslēguma jautājums**

1. Paaugstināta riska bezpilota gaisa kuģa lidojuma atļaujas ar tajās norādīto derīguma termiņu līdz 2021. gada 1. jūlijam, kas izsniegtas saskaņā ar 2019. gada 13. augusta Ministru kabineta noteikumiem Nr. 368 ‘’Kārtība, kādā veicami bezpilota gaisa kuģu un cita veida lidaparātu lidojumi’’ ir spēkā līdz 2021.gada 31.decembrim.

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova